CELEX: 32016R0015
Language: fi
Date: 2016-01-07 00:00:00
Title: Komission täytäntöönpanoasetus (EU) 2016/15, annettu 7 päivänä tammikuuta 2016, entisen Jugoslavian tasavallan Makedonian laatiman valvontaohjelman hyväksymisestä munivissa kanoissa esiintyvän salmonellan osalta sekä asetuksen (EY) N:o 798/2008 liitteen I muuttamisesta siltä osin kuin on kyse entistä Jugoslavian tasavaltaa Makedoniaa koskevasta kohdasta luettelossa kolmansista maista, joista syötäväksi tarkoitettuja munia saa tuoda unionin alueelle (ETA:n kannalta merkityksellinen teksti)

8.1.2016   
            
            
               FI
            
            
               Euroopan unionin virallinen lehti
            
            
               L 5/1
            
         KOMISSION TÄYTÄNTÖÖNPANOASETUS (EU) 2016/15,
   annettu 7 päivänä tammikuuta 2016,
   entisen Jugoslavian tasavallan Makedonian laatiman valvontaohjelman hyväksymisestä munivissa kanoissa esiintyvän salmonellan osalta sekä asetuksen (EY) N:o 798/2008 liitteen I muuttamisesta siltä osin kuin on kyse entistä Jugoslavian tasavaltaa Makedoniaa koskevasta kohdasta luettelossa kolmansista maista, joista syötäväksi tarkoitettuja munia saa tuoda unionin alueelle
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 1 kohdan ensimmäisen alakohdan, 3 ja 4 kohdan ja 9 artiklan 2 kohdan b alakohdan ja 4 kohdan,
   ottaa huomioon salmonellan ja muiden tiettyjen elintarvikkeiden kautta tarttuvien tiettyjen zoonoosien aiheuttajien valvonnasta 17 päivänä marraskuuta 2003 annetun Euroopan parlamentin ja neuvoston asetuksen (EY) N:o 2160/2003 (2) ja erityisesti sen 10 artiklan 2 kohdan,
   ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (3) ja erityisesti sen 11 artiklan 1 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 798/2008 (4) säädetään, että siipikarjaa ja siipikarjatuotteita, jäljempänä ’hyödykkeet’, saa tuoda unioniin ja kuljettaa sen kautta ainoastaan sellaisista kolmansista maista ja niiden alueilta, vyöhykkeiltä tai erillisalueilta, jotka on lueteltu kyseisen asetuksen liitteessä I olevan 1 osan taulukon sarakkeissa 1 ja 3.
            
         
               (2)
            
            
               Asetuksella (EY) N:o 798/2008 vahvistetaan myös eläinlääkärintodistuksia koskevat vaatimukset kyseisten hyödykkeiden osalta. Vaatimuksissa otetaan huomioon, ovatko erityisedellytykset tarpeen kyseisten kolmansien maiden, alueiden, vyöhykkeiden tai erillisalueiden tautitilanteen vuoksi. Erityisedellytykset, samoin kuin niiden eläinlääkärintodistusten mallit, joiden on seurattava mukana tuotaessa kyseisiä hyödykkeitä, esitetään kyseisen asetuksen liitteessä I olevassa 2 osassa.
            
         
               (3)
            
            
               Asetuksessa (EY) N:o 2160/2003 vahvistetaan säännöt, jotka koskevat salmonellan valvontaa unionin eri siipikarjapopulaatioissa. Siinä säädetään, että hyväksyminen unionin lainsäädännössä säädettyihin sellaisten kolmansien maiden luetteloihin, joista jäsenvaltioiden sallitaan tuoda kyseisen asetuksen soveltamisalaan kuuluvia siipikarjasta saatuja syötäväksi tarkoitettuja munia, tai luettelossa pysyminen edellyttävät asianomaisen lajin tai luokan osalta, että kyseinen kolmas maa esittää komissiolle salmonellan valvontaohjelman, jossa annetaan jäsenvaltioiden kansallisiin salmonellan valvontaohjelmiin sisältyviä takeita vastaavat takeet. Takeet ja niihin liittyvät tiedot sisältyvät myös näitä hyödykkeitä koskeviin asianomaisiin eläinlääkärintodistusten malleihin, jotka ovat asetuksen (EY) N:o 798/2008 liitteessä I olevassa 2 osassa.
            
         
               (4)
            
            
               Entinen Jugoslavian tasavalta Makedonia (5) on pyytänyt lupaa tuoda ihmisravinnoksi tarkoitettuja munia ja siipikarjanlihaa unioniin. Komissio on toimitettujen tietojen perusteella arvioinut, että kyseisten hyödykkeiden tuontiin ja kauttakuljetukseen kyseisessä kolmannessa maassa liittyvät eläinten terveyttä koskevat vaatimukset täyttyvät. Eläinten terveyttä koskevat vaatimukset tuoreen siipikarjanlihan tuonnissa unioniin ovat tiukemmat kuin ihmisravinnoksi tarkoitettujen munien tuonnissa, koska muniin liittyy mahdollisesti lisääntynyt taudin leviämisvaara. Vuodeksi 2016 on suunniteltu elintarvike- ja eläinlääkintätoimiston tarkastusta, jotta siipikarjan terveystilanne ja siipikarjanlihan tuontia koskevat edellytykset voidaan arvioida täysin. On aiheellista rajata unioniin tuontia koskevat luvat ihmisravinnoksi tarkoitettuihin muniin, kunnes edellä tarkoitettu tarkastus on tehty.
            
         
               (5)
            
            
               Entinen Jugoslavian tasavalta Makedonia on toimittanut komissiolle lajin Gallus gallus munivissa parvissa esiintyvää salmonellaa koskevan valvontaohjelmansa. Ohjelman todettiin antavan asetuksessa (EY) N:o 2160/2003 annettuja takeita vastaavat takeet, ja ohjelma olisi näin ollen hyväksyttävä.
            
         
               (6)
            
            
               Entinen Jugoslavian tasavalta Makedonia on mainittu komission päätöksessä 2011/163/EU (6) olevassa luettelossa, ja sillä on munia varten hyväksytty jäämien valvontasuunnitelma.
            
         
               (7)
            
            
               
                  Salmonellan valvontaohjelman vastaavuuden seurauksena syötäväksi tarkoitettujen munien tuonti entisestä Jugoslavian tasavallasta Makedoniasta olisi sallittava. Asetuksen (EY) N:o 798/2008 liitteessä I olevan 1 osan entistä Jugoslavian tasavaltaa Makedoniaa koskeva kohta olisi sen vuoksi muutettava.
            
         
               (8)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Valvontaohjelman hyväksyminen
   Hyväksytään entisen Jugoslavian tasavallan Makedonian komissiolle asetuksen (EY) N:o 2160/2003 10 artiklan 1 kohdan mukaisesti toimittama valvontaohjelma siltä osin kuin on kyse salmonellasta kaikissa lajin Gallus gallus munivissa parvissa.
   2 artikla
   Asetuksen (EY) N:o 798/2008 muuttaminen
   Muutetaan asetuksen (EY) N:o 798/2008 liitteessä I olevan 1 osan entistä Jugoslavian tasavaltaa Makedoniaa koskeva kohta tämän asetuksen liitteen mukaisesti.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä tammikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 18, 23.1.2003, s. 11.
   
      (2)  EUVL L 325, 12.12.2003, s. 1.
   
      (3)  EUVL L 139, 30.4.2004, s. 206.
   
      (4)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).
   
      (5)  Entinen Jugoslavian tasavalta Makedonia; väliaikainen koodi, joka ei vaikuta maan lopulliseen, Yhdistyneissä Kansakunnissa meneillään olevien neuvottelujen päätteeksi annettavaan nimeen.
   
      (6)  Komission päätös 2011/163/EU, annettu 16 päivänä maaliskuuta 2011, kolmansien maiden neuvoston direktiivin 96/23/EY 29 artiklan mukaisesti toimittamien suunnitelmien hyväksymisestä (EUVL L 70, 17.3.2011, s. 40).
   
      LIITE
      Korvataan asetuksen (EY) N:o 798/2008 liitteessä I olevassa 1 osassa entistä Jugoslavian tasavaltaa Makedoniaa koskeva kohta seuraavasti:
      
         
                     Kolmannen maan tai alueen ISO-koodi ja nimi
                  
                  
                     Kolmannen maan tai sen alueen, vyöhykkeen tai erillisalueen koodi
                  
                  
                     Kolmannen maan tai sen alueen, vyöhykkeen tai erillisalueen kuvaus
                  
                  
                     Eläinlääkärintodistus
                  
                  
                     Erityisedellytykset
                  
                  
                     Erityisedellytykset
                  
                  
                     Lintuinfluenssan valvontaa koskeva tilanne
                  
                  
                     Lintuinfluenssan rokotustilanne
                  
                  
                     Salmonellan torjuntaa koskeva tilanne
                  
               
                     Malli(t)
                  
                  
                     Lisätakeet
                  
                  
                     Päättymisajankohta (1)
                  
                  
                     Alkamisajankohta (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     ”MK – entinen Jugoslavian tasavalta Makedonia (4)
                  
                  
                     MK-0 (4)
                  
                  
                     Koko maa
                  
                  
                     E, EP”